**ПРОЕКТ НА**

**Д О Г О В О Р**

**№ …………………… от ……………………. г.**

**ЗА УСЛУГА С ПРЕДМЕТ:**

**„ Извършване на сервиз и доставка на оригинални консумативи за дигитални печатни машини „Коника Минолта“, модели KM Bizhub C6000L и KM Bizhub Pro 110 “, за нуждите на Университетското издателство И ПЕЧАТНИЦА към Софийски университет „Св. Климент Охридски“**

**Днес, ………………… 2018 г., в гр. София, между**

наименование **СУ „СВ. КЛИМЕНТ ОХРИДСКИ“**

седалище: София, 1504, бул. „Цар Освободител“ № 15

ЕИК 000 670 680

Ид. № по ДДС BG 000 670 680

представлявано от…, длъжност проф. д.ф.н Анастас Герджиков - Ректор

и …., длъжност Дари Иванов – и.д. Гл. счетоводител,

от една страна, наричан по-долу **ВЪЗЛОЖИТЕЛ,** и

наименование на дружеството \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИД № по ДДС \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банкова сметка IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банков код, обслужваща банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

представлявано от ( имена, ЕГН ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

от друга страна, наричан по-долу, за краткост, **ИЗПЪЛНИТЕЛ**, се сключи настоящият договор за следното:

**I. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извършва **сервиз и доставка на оригинални консумативи за дигитални печатни машини „Коника Минолта“, модели KM Bizhub C6000l и KM Bizhub Pro 110 “, за нуждите на Университетското издателство и печатница към Софийски университет „Св. Климент Охридски“,** наричани по-долу за краткост „машините“, съгласно **доклад с вх. № ……………………….. г. на ………………………..**, който е неразделна част от настоящия договор.

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл.2.** **(1)** Настоящият договор влиза в сила от датата на регистрирането му в деловодната система на ВЪЗЛОЖИТЕЛЯ му и е със срок на действие 12 (дванадесет) месеца.

**(2)** Изпълнението по договора започва от датата на влизането му в сила. До този момент ВЪЗЛОЖИТЕЛЯТ не дължи плащане по чл. 4, ал. 1, т. 1 от настоящия договор.

**Чл.3.** Място на изпълнение на поръчката - франко-сградата на Университетското издателство и печатница на Софийски университет „Св. Климент Охридски“, с адрес: гр. София, ул. „Златовръх“ № 30.

**III. ЦЕНА И НАЧИН НА ПЛАЩАНЕ**

**Чл.4. (1)** Максималната прогнозна стойност на настоящата обществена поръчка е ........................... (с думи) лева без включен ДДС или .......................... (с думи) с включен ДДС.

**(2)** Заплащането се извършва в 60 (шестдесет)-дневен срок след представяне на фирмен протокол за конретната заявка, подписан от представител на ВЪЗЛОЖИТЕЛЯ без забележки, и издадена фактура, надлежно заведени с придружително писмо в отдел „Секретариат и деловодство“, стаи № 114-115, сграда Ректорат на СУ „Св. Климент Охридски“.

**(3)** Финансирането е със средства от бюджета на Университетското издателство и печатница на Софийски университет „Св. Климент Охридски“.

**Чл.5. (1)** Заплащането се извършва в лева по банков път по банкова сметка на ИЗПЪЛНИТЕЛЯ, посочена в преамбюла на договора.

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** ИЗПЪЛНИТЕЛЯТ се задължава даизпълнява услугата точно, качествено и в сроковете по настоящия договор, като извършва следното:

**1.** доставка на оригинални консумативи при необходимост от подмяна на части на машините по чл. 1 от настоящия договор;

**2.** да доставя на място при ВЪЗЛОЖИТЕЛЯ консумативи и резервни части в необходимото количество ;

**3.** да извършва регулярни профилактики, съгласно техническата спецификация на съответното устройство;

**4.** в случай на подаден сигнал от представител на ВЪЗЛОЖИТЕЛЯ, да реагира в рамките на 5 работни часа;

**5.** да отстранява възникнал пробелм при машините до 48 (четиридесет и осем) часа от получаване на сигнал за повреда;

**6.** при невъзможност за отстраняване на технически проблем за повече от 48 (четиридесет и осем) часа, да осигури оборотно устройство от съответния тип.

**Чл.7.** ИЗПЪЛНИТЕЛЯТ има право:

**1.** да изисква от ВЪЗЛОЖИТЕЛЯ изплащане на уговореното в настоящия договор възнаграждение при условията и цената, описани в раздел III - „Цена и начин на плащане“, само ако консумативите и дейностите отговарят на описаните в конкретната заявка и са извършени в предвидения в последната срок. За приемането на консумативите и дейностите се изготвят приемо-предавателни протоколи, които се подписват от двете страни;

**2.** на достъп до сградата на Университетското издателство на Софийски университет „Свети Климент Охридски“, в която следва да бъдат извършвани услугите, предмет на договора;

**3.**  да получи необходимото съдействие от страна на ВЪЗЛОЖИТЕЛЯ с оглед качествено изпълнение на задълженията по настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8.** ВЪЗЛОЖИТЕЛЯТ се задължава:

**1.** да заплати на ИЗПЪЛНИТЕЛЯ договореното възнаграждение в срока и при условията, посочени в чл. 4 от договора;

**2.** да не допуска намесата на лица, които не са представители на ИЗПЪЛНИТЕЛЯ за извършване на услугата, предмет на настоящия договор;

**3.** да осигури лице за контакт със служителите на ИЗПЪЛНИТЕЛЯ, което да води кореспонденция с последните, да подписва всички протоколи, с които се отчита работата по изпълнение предмета на договора, и да следи за качественото и точно изпълнение на задълженията на ИЗПЪЛНИТЕЛЯ.

**Чл.9.** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява услугата точно и качествено през целия срок на настоящия договор;
2. да получава информация от ИЗПЪЛНИТЕЛЯ за хода на работата по изпълнение предмета на договора, както и да следи за качественото изпълнение на задълженията от страна на ИЗПЪЛНИТЕЛЯ през целия срок на действието му, без с това да пречи на ИЗПЪЛНИТЕЛЯ.

**VI. САНКЦИИ И НЕУСТОЙКИ**

**Чл.10.** **(1)** В случай че ИЗПЪЛНИТЕЛЯТ не изпълнява предмета на договора, съгласно техническите спецификации на ВЪЗЛОЖИТЕЛЯ, представляващи неразделна част от настоящия договор, и в сроковете по чл. 6, т. 4 и 5, той дължи на ВЪЗЛОЖИТЕЛЯ неустойка в размер на законната лихва за всеки ден забава, но не повече от 10 % (десет процента) от стойността на конкретната заявка .

**(2)** Неизпълнението на договора /пълно или частично/, забавата за изпълнение и причинените вреди на ВЪЗЛОЖИТЕЛЯ от служители на ИЗПЪЛНИТЕЛЯ се удостоверява със съставянето на констативен протокол от координатора и отговорника по договора, съвместно с други длъжностни лица свързани с изпълнението на договора, определени от ВЪЗЛОЖИТЕЛЯ.

**(3)** При забава в плащането на дължимото възнаграждение ВЪЗЛОЖИТЕЛЯТ дължи обезщетение в размер на 0,1 % от стойността на забавеното плащане, считано от датата на забавата, но за не повече от 30 (тридесет) дни.

**(4)** При неизпълнение на задълженията от страна на ИЗПЪЛНИТЕЛЯ, ВЪЗЛОЖИТЕЛЯТ има право да развали настоящия договор, след като предостави възможност на ИЗПЪЛНИТЕЛЯ в

3 (три)-дневен срок да отстрани нередностите, довели до невъзможността на ВЪЗЛОЖИТЕЛЯ да използва копирните машини, предмет на договора. В този случай ИЗПЪЛНИТЕЛЯT дължи неустойка в размер на 0,01 % от общата стойност на договора за всеки един ден, през който не може да използва машините, но не повече от 10 % от общата договорена цена без включен ДДС в чл. 4, ал. 1.

**VII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.11. (1)** Настоящият договор се прекратява:

**1.** с изпълнение предмета на договора;

**2.** по взаимно съгласие между страните, изразено в писмена форма;

**3.** с отпадане на основанието, въз основа на което този договор е сключен;

**4.** при виновно неизпълнение на задълженията на една от страните по договора - едностранно, с писмено уведомление от изправната до неизправната страна, което води но незабавното му прекратяване.

**(2)** ВЪЗЛОЖИТЕЛЯТ може да прекрати предсрочно договора при следните условия:

**1.** едностранно, без предизвестие, в случай че ИЗПЪЛНИТЕЛЯТ по каквато и да е причина бъде лишен от правото да упражнява дейността си, съгласно законодателството на държавата, в която е извършено нарушението;

**2.** при констатирани нередности или конфликт на интереси - с изпращане на писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**3.** когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които последният не е могъл да предвиди и предотврати - с писмено уведомление, веднага след настъпване на обстоятелствата.

**VIII. НЕПРЕОДОЛИМА СИЛА**

**Чл.12. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи ,,непреодолима сила“ по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се удължава със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**1.** да уведоми писмено другата страна за настъпилото събитие, което причинява неизпълнение на задълженията ѝ; за степента, до която това събитие, възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене;

**2.**  да положи всички разумни усилия, за да избегне, отстрани или ограничи до минимум понесените вреди и загуби.

**(4)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(6)** Липсата на парични средства не представлява непреодолима сила.

**(7)** Определено събитие не може да се квалифицира като ,,непреодолима сила“, ако:

**1.** Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

**2.** Ефектът от това събитие е могъл да бъде избегнат или намален с полагането на всички разумни грижи.

**IX. КОНФИДЕНЦИАЛНОСТ**

**Чл.13.** За конфиденциална се счита всяка информация, получена при и по повод изпълнението на договора.

**Чл.14.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.15.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

**X. ЗАКЛЮЧИТЕЛНИ РАЗПОРЕДБИ**

**Чл.16.** Кореспонденцията по настоящия договор се осъществява в писмена форма, по начина и до адресатите, посочени в него.

**Чл.17.** При смяна на посочените адреси, телефони и др., съответната страна е длъжна да уведоми другата в писмена форма и в петдневен срок от настъпване на промяната.

**Чл.18.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.19.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.20.** За неуредените в настоящия договор въпроси се прилагат разпоредбите на действащото българско законодателство.

**Чл.21.** **(1)** **За ВЪЗЛОЖИТЕЛЯ**

**определеното лице за контакт е: ................................................................…………………….., телефон за връзка: ………………..**

**(2) За ИЗПЪЛНИТЕЛЯ**

**определеното лице за контакт e: ..............................................………………………………………,**

Страните приемат като неразделна част от настоящия договор следните приложения:

1. Ценова оферта, подадена от „………………………………“;

2. Техническо предложение на „………………………………“;

3. Технически спецификации на Възложителя;

4. Доклад с Вх. № ……………………………. г.

*Настоящият договор се състави и подписа в четири еднообразни екземпляра, от които един за ИЗПЪЛНИТЕЛЯ и три за ВЪЗЛОЖИТЕЛЯ.*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОФ. Д.Ф.Н. АНАСТАС ГЕРДЖИКОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ РЕКТОР**  **УПРАВИТЕЛ**

**И.Д. ГЛ. СЧЕТОВОДИТЕЛ**

**ДАРИ ИВАНОВ**